Роҥго (У Роҥго кундем)

Роҥго () — Российыште Марий Элын У Роҥго кундемыштыже верланыше сола. Роҥго ял шотан илемын рӱдерже. Калыкчот: 1462 еҥ (2004 ий)Село Ронга (Ронга)., 1333 еҥ (2010 ий)Численность населения городских населенных пунктов, сельских населенных пунктов. Советский муниципальный район..

 Верланыме вер 
У Роҥго ола сынан посёлко деч 7 километр кечывалвел-эрвел могырно верланен.Торалык Яндекс.Карте-влак ӱзгарын полышышт дене висалтын.

 Эртымгорно 
2 теле 1837 ийыште изи пу пӧртыште кресанык окса дене ыштыме икымше школ почылтын. Озаҥысе университет каҥаш шке ойжым пуэн:  церковно-приходской училищым Сотнурышто да Ронгышто ышташ. Роҥго черкын ончышыжо Матвей Богородицкий шке серышым Озаҥ губернийыш почетный смотритель А. А. фон Келлерлан возен: «Ронго селаште черке «Пресвятой Покров Богородицын» 1814 ийыште почмо. Тиде жап гыч 22 ий эртен, но школ алят уке. Черемис-влаклан грамотан еҥыш савырнашлан школ кӱлеш». Серышын ойжо дене почетный смотритель келшен. 

Роҥго школыш тӱрлӧ уездла гыч тунемаш коштыныт:  Морко, Цибикнур, Арбан, Кузнецово. Чынжым, тыгай школ моло марий кундемлаште лийын огыл.

Шке жапыште Роҥго школышто лӱмлӧ серызе да туныктышо-просветитель-влак шинчымашым погеныт, нунын коклаште: Тыныш Осып, Яков Элексейн, Г.Г. Григорьев (37 ийым тудо йочам туныкташлан пуэн). Тидын деч Ронго школышто, просвещений пашаеҥ И. И. Иванов, М.И. Суворов, М.Ф. Токмурзин, М.И. Утробин, да этограф-краевед Т.Е. Евсеев тунемыныт. Республикысе краеведений тоштер тудын лӱмым налын.

 Кылвер-влак 
 Село Ронга (Ронго).

 Литератур 
 История сел и деревень Республики Марий Эл. Советский район: Сборник документальных очерков. — Йошкар-Ола: Комитет Республики Марий Эл по делам архивов, Государственный архив Республики Марий Эл, администрация муниципального образования «Советский район», 2004. — 320 с. ил. С. 215.

 Важ-влак 

Категорий:У Роҥго кундемысе илымверла